पहला सिद्धांत की प्रभु एक हैं । हर धर्म में यह बात दृढता से प्रमाणित है और कही गई है कि प्रभु एक हैं, अनेक नहीं । एक के अनेक नाम । फिर कोई फर्क नहीं पडता की हम धर्म के किसी भी मार्ग से प्रभु तक पहुँचे । जब प्रभु एक है तो एक धर्म के प्रभु को दूसरे धर्म के प्रभु से बड़ा या छोटा मानना बड़ा हास्‍यप्रद है । पर हम ऐसी चूक कर बैठते हैं और अपने धर्म, अपने प्रभु को दूसरे के धर्म और दूसरे के प्रभु से बड़ा मानने की भूल करते हैं । इससे दूसरे धर्म एवं दूसरे के प्रभु का सम्‍मान हमारी दृष्टी में कम हो जाता है । यह एकदम गलत है क्योंकि वे दूसरे के प्रभु नहीं, वे तो हमारे ही प्रभु हैं । प्रभु एक है यह हर धर्म में माना गया है फिर भी हम इसे समझते या मानते नहीं । दूसरे धर्म के प्रभु को छोटा माना मूलत: अपने प्रभु को ही छोटा मानने जैसा अपराध है । पर हम यह अपराध कर बैढते हैं तभी तो एक धर्म का व्‍यक्ति दूसरे धर्म के इबादत की इमारत में माथा टेकने से परहेज करता है । क्योंकि वह व्‍यक्ति उस इबादत की इमारत में बिराजे प्रभु को अलग देखता है इसलिए उनकी वन्‍दना करने से चूक जाता है । अगर हम प्रभु को एक रूप में देखना सिख जायेगें तो प्रभु के हर मंदिर, मस्जिद, गुरूद्वारे और चर्च में माथा टेकने में हमें परहेज नहीं होगा । हर इबादत की इमारत के सामने से गुजरेगें तो हमारा सिर इबादत के लिए स्‍वत: ही झुक जायेगा ।